Odense Adresse-Contoirs Efterretninger, 1846-08-25
Fædrelandet. Stænderforsamlingen i Roeskilde. J det 29 Møde den 19 August foretoges til endelig Behandling. Sagen betræffende Udkast til en Anordning ang, en forandret Jndretning med Udnævnelsen af de Vidner, der skulle være tilstede ved Bye, Herreds= og Birketingen m.v. Høiesteretsadvocat Lehmann: Jeg har ikke villet opholde Forsamlingen ved at blande mig i denne Sags Discussion, da det fra først af har været mig aldeles indlysende, at der fortiden ikke kan komme Andet ud deraf, end en lille Forbedring i Retsvidnernes Valgmaade og Lønning; da jeg imidlertid maa erkjende, at dette i og for sig kan være ret hensigtsmæssigt, kan jeg ikke have noget imod, at stemme for Udkastet. Men jeg kan dog ikke lade Sagen gaae til Afstemning, uden med et Par Ord at udtale min Anerkjendelse af, at Hs. Majestæt derved har havt den smukke Hensigt at indføre Folket, om end ikke paa Dommersædet, saa dog ind i Retssalen, og det er heelt synderligt at see, hvorledes denne Hensigt to Gange har mødt Modstand hos det danske Cancellii, og hvorledes den lille Deel, som Kongen alligevel har faaet ind i Udkastet, rimeligviis nu vil blive udstødt deraf. Men, da jeg ingenlunde deler den høie Begeistring for vor nuværende Retsforfatning, som Referenten har vedkjendt sig, og saaledes nærer den Overbeviisning, at den Tid ikke er fjern, da dette vigtige Anliggende vil blive undergivet en omfattende Reform, skal jeg indskrænke mig til at udtale det Ønske og det Haab, at Hs. Majestæt, naar denne Sag engang kommer under Forhandling, ikke blot selv fremdeles maa være besjælet af samme Sindelag, men ogsaa vil vide at finde Mænd, der fuldstændigt og villigt gaae ind paa hans Anskuelser. Til Slutning skal jeg endnu yttre det Haab, at det, med Hensyn til Kjøbenhavn, hvor de praktiske Vanskeligheder ikke findes, som hidtil have bragt, og rimeligviis fremdeles ville bringe, Kongens Hensigt til at strande, ikke vil lykkes Modstanderne at hindre en saadan Organisation, der forener den praktiske Udfør barhed med de folkelige Tendentser, der idetmindste have foresvævet Hs. Majestæt. Alle Committeens Jndstillinger bleve antagne. - 30 Møde 20 Aug. Til endelig Behandling blev foretaget det af Agent Bruun, indgivne Andr. angaaende Bestemmelse og Jndhenten af vedkommende Communes Erklæring, førend Bevilling til fri Proces meddeles. Committeen havde gjort følgende Forandringer i sin Jndstilling: at der efter Ordet "Proces tilføies Ordene: til første Jnstants", og at Slutningen, samt om de videre stedfundne Omstændigheder, udgaae. Da Committeens forandrede Jndstilling: "at det maa behage Hs. Maj. ved Lovbud, at bestemme, at der, forinden Bevilling meddeles til friProces til første Jnstants i alle saadanne Tilfælde, i hvilke ikke Lovbestemmelser alt ubetinget tilstaae den, først maa indhentes Erklæring fra Communalbestyrelserne i Kjøbstæderne eller fra Sogneforstanderskaberne paa Landet om de Paagjældendes Uformuenhed" sattes under Afstemning, blev den forkastet med 30 St. mod 29. Til endelig Behandling blev fremdeles foretaget Sagen, betræffende Udkast til en Placat, ang, en Forhøielse for 3 Aar af det Bidrag, som ifølge Placaten af 5 Marts 1834, til Vedligeholdelse af TugtRasp- og Forbedringshuset i Kjøbenhavn, samt af Møens Tugt= og Forbedringshuus, lignes paa Siellands og Lolland-Falsters Stift. Da Jngen begierede Ordet, blev Committeens Jndstilling, at det forelagte Udkast maa emanere som Lov, med den Forandring, at Bidraget kun bestemmes for 2 Aar, fra 1 Januar 1847 at regne, sat under Afstemning, og ved denne antaget med 55 St. imod 2. Endvidere foretoges til endelig Behandling Udkast til en Anordning, ang, en forandret Jnddeling af Rigsbankdaleren. Følgende Amendements vare stillede: 1) Amendement af Uhrmager Kyhl til 8 2: At de tre førstanførte Mønt sorter (40, 20, 10 s.) skulle udpræges af resp. 14lødiglødig og Slødig Sølv. 2) Amendement af Godseier Langkilde (principaliter) : At det indstilles, at det forelagte Udkast ikke udkommer som Lov. 3) Amendement af Directeur Sager: At Forsamlingen indstiller, at Lovudkastet ikke emanerer som Lov, førend definitiv Bestemmelse er taget om, at Toldgrændsen imellem Nørrejylland og Hertugdømmet Slesvig skal ophæves. 4) Amendement af Godseier Langkilde (subsidiart): At Forsamlingen tilraader, at, dersom Stænderforsamlingerne i Slesvig og Holsteen ikke gaae ind paa Rigsbankmøntens Jnddeling og Jndførelse i Hertugdømmerne, overeensstemmende med Lovudkastet, dette da heller ikke for Kongeriget udkommer som Lov.